Ејбак је био бивши монголски роб. У службу султана Ејуба дошао је почетком четрдесетих година 13. века. Однео је велику победу над хришћанима код Форбије након чега муслимани без борбе улазе у Јерусалим кога су крсташи освојили у Шестом походу. Пад Јерусалима изазива покретање Седмог крсташког рата под вођством Луја IX Светог. Након победе код Дамијете, крсташи покрећу поход на Мансуру. Њиме је владала Ејубова удовица, Шајар ал Дур у одсуству сина Тураншаха. Крсташки напад кога је предводио Роберт I од Артоа завршен је великим неуспехом. Муслимане је предводио Ејбак. У бици је погинуо и сам Роберт.